Ses mans roof Spar, skiet twee | Maroela Media
'n Spar-bestuurder is Sondagaand tydens 'n gewapende rooftog by die Jukskei Park Spar, Randburg, doodgeskiet.
'n Groep van ses gewapende mans het omstreeks 19:00 by die Spar ingestorm en die eienaar en 'n sekuriteitsbeampte van die winkelsentrum geskiet. Hulle het ook die sekuriteitsbeampte met 'n geweer oor sy kop geslaan. 'n Onbekende bedrag geld is gesteel. Douglasdale-polisie was kort na die voorval op die toneel. 'n Volledige ondersoek is van stapel gestuur.
Die eienaar, bekend onder gereelde kliente as Paul (50), en die sekuriteitsbeampte is na die Fourways-hospitaal geneem. Die eienaar het daar aan sy wonde beswyk. Die sekuriteitsbeampte is steeds in 'n kritiese toestand.